Αγαπητοί συνάδελφοι/σες καλημέρα και εύχομαι σε όλους/λες καλή και παραγωγική σχολική χρονιά.

Ο λόγος που επικοινωνώ μαζί σας αφορά τη σύνδεση του Πανεπιστημίου και ειδικότερα των Παιδαγωγικών Τμημάτων, με την εκπαιδευτική πράξη, ώστε να υπάρξει αμοιβαία προσπάθεια για διευκόλυνση και βελτίωση του παραγόμενου εκπαιδευτικού έργου και στις δύο βαθμίδες εκπαίδευσης. Για το λόγο αυτό σας προσκαλώ σε συνάντηση γνωριμίας και συνεργασίας

την **Τετάρτη 26 Σεπτεμβρίου, 18.00-21.00**,

στον Πύργο της Παιδαγωγικής Σχολής, Ισόγειο Μεγάλo Αμφιθέατρο.

Τα θέματα της συνάντησης αφορούν:

α. τη διαθεσιμότητα σχολείων και εκπαιδευτικών για την Πρακτική Άσκηση (ΠΑ) φοιτητών/τριών του ΠΤΔΕ-ΑΠΘ στο μάθημα "ΥΕ-12 Εφαρμογές προγραμμάτων αειφορίας στο δημοτικό σχολείο". Η ΠΑ θα περιλαμβάνει την οργάνωση, εφαρμογή και αξιολόγηση προγραμμάτων αειφορίας από τους φοιτητές/τριες σε πραγματικές τάξεις σχολείων (τάξεις Β΄- ΣΤ΄) διάρκειας 10-20 διδακτικών ωρών σε διάστημα 2 περίπου μηνών (Νοέμβριος - Ιανουάριος).

β. Την παρακολούθηση και συμμετοχή φοιτητών/τριών του ΠΤΔΕ-ΑΠΘ σε προγράμματα αειφορίας στο δημοτικό, τα οποία έχουν αναπτυχθεί και εφαρμόζονται από τους εκπαιδευτικούς των τάξεων (εαρινό εξάμηνο 2019-'19). Η συγκεκριμένη δράση σκοπό έχει την εξοικείωση των φοιτητών/τριών με τη φιλοσοφία και τις πρακτικές των εν λόγω προγραμμάτων και δεν περιλαμβάνει διδασκαλία από μέρους των φοιτητών/τριών.

γ. Τη συνεργασία εκπαιδευτικών και ΠΤΔΕ-ΑΠΘ για την περαιτέρω προώθηση και αναβάθμιση της περιβαλλοντικής εκπαίδευσης / εκπαίδευσης για την αειφορία στην εκπαιδευτική πράξη.

δ. Οποιοδήποτε άλλο θέμα σχετικό θέμα ή πρόταση.

Για την καλύτερη οργάνωση της συνάντησης, και χωρίς αυτό να είναι δεσμευτικό ή απαγορευτικό,  σας παρακαλώ να δηλώστε στον παρακάτω σύνδεσμο τη διαθεσιμότητά σας

<https://goo.gl/forms/SwcCUFUYvI1mYhsF2>

Σας ευχαριστώ προκαταβολικά για τη συνεργασία.

 Με εκτίμηση

 Γεώργιος Μαλανδράκης

Επίκουρος Καθηγητής Περιβαλλοντικής Εκπαίδευσης

 Παιδαγωγικό Τμήμα Δημοτικής Εκπαίδευσης,

 Αριστοτέλειο Πανεπιστήμιο Θεσσαλονίκης

 Τηλ.: 2310 99 12 33, 6972 60 85 18,

 email: gmalandrakis@eled.auth.gr

 Ιστοσελίδα: <http://gmalandrakis.webpages.auth.gr/wordpress/>

 Εργαστήριο:  [http://www.felab.edu.uowm.gr](http://www.felab.edu.uowm.gr/)